Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: pontforrások kibocsátási határértékeirõl szóló 4/2011. (I. 14.) VM rendeletben a PM10-re elõírt légszennyezettségi
Paragraph Index: 597

3. A városi áruszállítás ésszerûsítése – city logisztika A városi áruszállítás környezetkímélõbbé tételére számos intézkedést szükséges megtenni. Ezek mindenekelõtt a következõk: – súlykorlátozott övezetek bevezetése (a tehergépkocsik csak díjfizetés mellett hajthatnak be az övezetbe), – ösztönzõ rendszerek bevezetése (pl. csökkentett díj a kedvezõbb károsanyag-kibocsátású gépjármûveknek), – környezetvédelmi szempontból a lehetõ legszigorúbb környezetvédelmi követelményrendszernek megfelelõ jármûvek használata a belvárosi területeken, – olyan logisztikai központok létrehozása a városhatárokon, melyek igénybevételével a nagy tömegû jármûvek nem lépnek a sûrûn lakott városi területekre, és amelyek növelik a teherfuvarozás hatékonyságát, – új parkolási szabályok bevezetése a teherfuvarozás körében, – legjobb városi módszerek („best urban practices”) közvetítése a teherfuvarozók részére a teherfuvarozás hatékonyságának növelése érdekében. Felelõs: közlekedésért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedések költségkihatásai: A komplex city logisztikai fejlesztések elõsegítésére pályázati rendszer kialakítására van szükség, amelynek pályázati forrása éves szinten 5 milliárd forint. Az intézkedések összességében az önkormányzatok számára többletbevételt eredményeznek. Az intézkedés PM10 csökkentési potenciálja: Mivel a városokban a tehergépkocsik a PM10 kibocsátás legjelentõsebb forrásai, az intézkedés számottevõen csökkentené ezt a szennyezést.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes